ຈີນ ປະຕິເສດ ຕໍ່ລາຍງານ ຂອງ ສຫລ ກ່ຽວກັບ ງົປປະມານ ທາງທະຫານ 
ຈີນ ປະຕິເສດ ຕໍ່ລາຍງານ ຂອງສະຫະລັດ ກ່ຽວກັບງົປປະມານ ທາງທະຫານທີ່ວ່າ ປັກ​ກິ່ງ​ໄດ້​ປະເມີນຄ່າ ຕ່ຳເກີນໄປຢ່າງຫຼວງຫຼາຍ.
ຈີນປະຕິເສດຕໍ່ລາຍງານຂອງກະຊວງປ້ອງກັນປະເທດສະ ຫະລັດ ທີ່ສະເໜີແນະວ່າ ປັກກິ່ງໄດ້ປະເມີນຄ່າຕ່ຳເກີນໄປ ຢ່າງຫລວງຫຼາຍ ກ່ຽວກັບງົບປະມານ ທີ່ຕົນໄດ້ໃຊ້ຈ່າຍ ໃນ ດ້ານປ້ອງກັນປະເທດ ປີກາຍນີ້ ລາຍງານປະຈຳປີຂອງທຳນຽບຫ້າແຈ ທີ່ສົ່ງໄປໃຫ້ລັດຖະ ສະພາສະຫະລັດ ໃນວັນພະຫັດວານນີ້ ກ່າວວ່າ ການໃຊ້ ຈ່າຍທາງດ້ານທະຫານຂອງຈີນ ແມ່ນປະ ມານ 145 ພັນ ລ້ານໂດລາ ໃນປີ 2013 ຊຶ່ງປະມານ 20 ເປີເຊັນ ສູງກວ່າ 119 ພັນ 500 ລ້ານໂດລາ ທີ່ຈີນກ່າວວ່າ ຕົນໄດ້ໃຊ້ຈ່າຍ ໄປນັ້ນ ນອກນັ້ນແລ້ວ ເອກກະສານຂອງກະຊວງປ້ອງກັນປະເທດສະຫະລັດ ຍັງໃຫ້ຂໍ້ ສັງເກດ ວ່າ ປັກກິ່ງກຳລັງຂະຫຍາຍຄວາມອາດສາມາດໃນການສະແດງກຳລັງ ຂອງຕົນຢູ່ໃນ ຕ່າງປະເທດ ລາຍງານສະບັບນີ້ໄດ້ກ່າວອ້າງເຖິງການສ້າງຄວາມ ກ້າວໜ້າທາງດ້ານ ກອງທັບແລະກອງທັບອາກາດຂອງຈີນ ຕະຫລອດທັງຄວາມ ກ້າວໜ້າທາງດ້ານເທັກ ໂນໂລຈີນລູກສອນໄຟ ເທັກໂລຈີເຮືອບິນບໍ່ມີຄົນຂັບແລະການເຮັດສົງຄາມທາງອິນ ເຕີແນັດ ກະຊວງປ້ອງກັນປະເທດຈີນ ໄດ້ກ່າວໃນວັນສຸກມື້ນີ້ວ່າ ຕົນຂໍ “ຄັດຄ້ານຢ່າງແນວແນ່” ຕໍ່ລາຍງານ ໂດຍກ່າວວ່າ “ເປັນການກ່າວຫາ ທີ່ບໍ່ມີເຫດຜົົນ ເວົ້າ ໂຍກເກີນຄວາມຈິງ ກ່ຽວກັບການຂົ່ມຂູ່ຂອງກອງທັບຈີນແລະເປັນທິດທາງໃນປະຕິບັດທີ່ຜິດທີ່ສຸດ ” ບັນດາເຈົ້າໜ້າທີ່ສະຫະລັດ ໄດ້ສົງໄສມາເປັນເວລານານແລ້ວວ່າ ຈີນບໍ່ໄດ້ບອກຄວາມ ຈິງກ່ຽວກັບການໃຊ້ຈ່າຍທາງທະຫານຂອງຕົນ ເພາະວ່າ ທັງຂາດຄວາມ ໂປ່ງໃສ ແລະ ເຫດຜົນຢ່າງອື່ນ ເຊັ່ນການສໍ້ລາດບັງຫລວງເປັນຕົ້ນ